

**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

 

Materiál na rokovanie

HSR SR 25.6.2018

 bod 2

S T A N O V I S K O

**k materiálu „Informácia o priebehu plnenia Koncepcie rozvoja potravinárskeho priemyslu 2014-2020“**

1. **Popis materiálu**

Predložená informácia o priebehu plnenia koncepcie analyzuje stav potravinárskeho priemyslu a jeho výrobných odvetví za obdobie 2012-2016 a hodnotí sebestačnosť SR vo výrobe v rámci jednotlivých odvetví, ktorá bola v roku 2016 na úrovni vytýčeného cieľa 80% súčasnej spotreby obyvateľstva na Slovensku len v prípade hovädzieho mäsa, vajec, mlieka a mliečnych výrobkov, pšeničnej a ražnej múky, liehovín, ovocných a zeleninových štiav a tiež neochutených nesladených nealko nápojov a predpokladá sa aj v prípade chleba a pšeničného pečiva.

Koncepcia rozvoja potravinárskeho priemyslu 2014-2020 bola vládou SR schválená v novembri 2014. Zámerom koncepcie je analýza potravinárskeho priemyslu a jeho výrobných odvetví, definovanie strategických oblastí, cieľov a opatrení smerujúcich k rastu jeho efektívnosti a konkurencieschopnosti na európskom a svetovom trhu. Vo väzbe na zámer sa koncepcia zameriava na splnenie týchto strategických cieľov:

* zvýšenie potravinovej sebestačnosti na úroveň 80% súčasnej spotreby obyvateľstva na Slovensku,
* posilnenie postavenia slovenského potravinárskeho priemyslu na trhu,
* zvýšenie konkurencieschopnosti potravinárskeho priemyslu.

Materiál má informatívny charakter a nebol predmetom MPK.

1. **Stanovisko KOZ SR**

KOZ SR nemá k predloženej informácii pripomienky.

1. **Závery a odporúčania**

KOZ SR odporúča predloženú informáciu zobrať na vedomie.